open-index/open-wikipedia-markdown huggingface dataset:
John Travolta

She aghteyr as arraneyder Americaanagh eh **John Joseph Travolta** (ruggit er 18 Toshiaght Arree 1954). Haink enney mie er car ny 1970yn tra ren eh cloie er y sitcom çhellveeish *[[Welcome Back, Kotter]]* (1975–1979) as ayns ny filmyn rahoil *[[Carrie (fillym 1976)|Carrie]]* (1976), *[[Saturday Night Fever]]* (1977), *[[Grease (fillym)|Grease]]* (1978), as *[[Urban Cowboy]]* (1980). Huitt e choorse bea car ny 1980yn, agh haghyr aavioghey echey car ny 1990yn lesh e phaart ayns *[[Pulp Fiction]]* (1994), as hie eh er oaie cloie ayns filmyn goaill stiagh *[[Get Shorty (fillym)|Get Shorty]]* (1995), *[[Broken Arrow (fillym 1996)|Broken Arrow]]* (1996), *[[Phenomenon (fillym)|Phenomenon]]* (1996), *[[Face/Off]]* (1997), *[[A Civil Action (fillym)|A Civil Action]]* (1998), *[[Primary Colors (fillym)|Primary Colors]]* (1998), *[[Hairspray (fillym 2007)|Hairspray]]* (2007), as *[[Bolt (fillym 2008)|Bolt]]* (2008).

Va Travolta enmyssit son Aundyr Academy son yn Aghteyr Share son e chloiaghyn ayns *Saturday Night Fever* as *Pulp Fiction*. Chossyn eh Aundyr Golden Globe son yn Aghteyr Share ayns Jalloo Roie Kiaullee ny Aittys son e chloie ayns *Get Shorty* as t'eh er gheddyn shey enmyssaghtyn, y fer jerrinagh ayns 2011. Ayns 2014, chossyn eh Aundyr IIFA son Ard-obbyr Ard-yindyssagh 'sy Scannaneaght Eddyrashoonagh. Ayns 2016, ren Travolta geddyn e chied Aundyr Primetime Emmy, myr gienteyder y chied straih jeh'n straih skeealyn çhaglit *[[American Crime Story]]*, er ny fo-enmyssey myr *[[The People v. O. J. Simpson: American Crime Story|The People v. O. J. Simpson]]*. Hooar eh enmyssaght elley son Emmy as son Golden Globe son e chloie myr y leighder Robert Shapiro 'sy straih. She etleyder preevaadjagh eh Travolta chammah.

## Imraaghyn

## Kianglaghyn magh

* 
*
Lizzie Holden

She daawheeylleyder ratçhal keirdey Manninagh ee **Elizabeth Rose Rebecca "Lizzie" Holden** (ruggit er 12 Mean Fouyir 1997).
Lady and the Tramp II: Scamp's Adventure

She fillym contoyrtys bioghit Americaanagh veih'n vlein 2001 eh ***Lady and the Tramp II: Scamp's Adventure***. Hie yn fillym er ny ghientyn liorish Walt Disney Television Animation as er ny skeaylley jeeragh er feeshan. T'eh eiyrtyssagh er y fillym bioghit Disney veih'n vlein 1955, *[[Lady and the Tramp]]*. Hie eh magh er ny skeaylley er 27 Toshiaght Arree 2001, 46 bleeaney lurg e roie-immeeaghtagh ayns 1955.

## Kianglaghyn magh

* 
* 
* 
* 
* 
* 
*
The Hunchback of Notre Dame II

She scannane kiaullee bioghit Americaanagh voish y vlein 2002 eh ***The Hunchback of Notre Dame II***. Hie eh er stiurey liorish Bradley Raymond as er ny skeaylley jeeragh er feeshan. T'eh eiyrtyssagh er y scannane Disney 1996 *[[The Hunchback of Notre Dame (scannane 1996)|The Hunchback of Notre Dame]]*. Va'n scannane gientit ec Walt Disney Animation (Japan), Inc., Walt Disney Television International (y Çhapaan) as Walt Disney Television Animation.

## Kianglaghyn magh

* 
* 
* 
* 
* 
*
Star Wars (fillym)

She kiaulldramey spoar ard-skeealagh Americaanagh veih'n vlein 1977 eh ***Star Wars*** (aa-enmyssit ***Star Wars: Episode IV – A New Hope***). Va'n fillym screeuit as stiurit ec George Lucas, gientit liorish Lucasfilm as rheynnit magh liorish 20th Century Fox. She eshyn y chied fillym 'sy straih fillym *[[Star Wars]]* as y kiarroo cabdil rere chron-oaylleeaght 'sy "Skywalker Saga". Bunnit "foddey er-dy-henney" ayns tuinney far-skeealagh raad ta'n co-rollageys fo smaght yn Galactic Empire ("Yn Impiraght Cho-rollageagh") tranlaasagh, ta'n skeeal eiyrt er possan dy chaggeyderyn seyrsnys ta goll er enney myr y Rebel Alliance ("Cochaarjys ny h-Irreyderyn Magh") ta geearree y wappin s'noa lesh yn Impiraght, y Death Star ("Rollage y Vaaish"), y scryssey. Ta Luke Skywalker er ve tramman 'sy streeu as eh gynsaghey aghtyn y chummaght metafissigoil t'er enney myr "the Force" ("y Forse") voish y Vainshtyr Jedi Obi-Wan Kenobi. Ta'n fwirran cloie goaill stiagh Mark Hamill, Harrison Ford, Carrie Fisher, Peter Cushing, Alec Guinness, David Prowse, James Earl Jones, Anthony Daniels, Kenny Baker, as Peter Mayhew.
Babe (fillym)

She fillym drama aittys veih'n vlein 1995 eh ***Babe*** (ta goll er enney chammah myr ***Babe the Sheep-Pig*** 'syn enmys obbree). Va'n fillym stiurit ec Chris Noonan, gientit ec George Miller as screeuit ec y jees jeu. She aa-chummey yn noaskeeal *[[The Sheep-Pig]]* (1983) liorish Dick King-Smith t'eh, ta ginsh skeeal muc eirinagh ta geearree obbyr moddey keyrragh y yannoo. She Roscoe Lee Browne yn insheyder as ta ny karacteyryn beiyn cloiet ec feer veiyn as babbanyn annymatraneagh.

Hie fillym eiyrtyssagh, **, er ny skeaylley magh er 25 Sauin 1998.
Eddinagh (roortys keintyssagh)

Ta **eddinagh** çheet er roortys keintyssagh raad ta fer sheayney er eddin chommee cheintyssagh. She sorçh dy cheintys neu-howllagh t'eh, ga dy vel eh goll er chloie son y chooid smoo lurg aght elley jeh greinney keintyssagh, lheid as bwoideeaght 'ineagh, bwoideeaght hoanney, keintys beill, ny laue-chooilleeney. Ta eddinee ry-akin dy mennick ayns scannaneyn as feeshanyn pornograafagh myr aght jerrinagh y reayrtys son y chooid smoo.

## Jeeagh er neesht
*Bukkake
*Pye kay (roortys keintyssagh)
*Sheel-vleaystey
*Fellatio
*Gokkun
*Bleaystey argid
*Jesheen phearl wannalagh (roortys keintyssagh)

## Imraaghyn
Siverskodonetsk

**Siverskodonetsk** (), **Sievierodonetsk** () ny **Severodonetsk** (), she ard-valley ayns Queiggey Luhansk 'syn Ookraan hiar t'eh. T'eh soit er broogh clee yn awin Siverskyi Donets as mysh 110 km (68 mi) sheear hwoaie veih preeu-valley yn wheiggey, Luhansk. T'eh jeeaghyn magh er Lysychansk tessen yn awin. Ta  sleih cummal 'syn ard-valley as, rere shen, she eshyn y nah ard-valley smoo 'sy wheiggey. Ec y traa t'ayn, ta'n ard-valley goit ec y Roosh as Pobblaght Heayagh Luhansk bwooise da'n chaggey 'sy çheer lurg ren y Roosh ruegey er y çheer ayns 2022.

## Imraaghyn

## Kianglaghyn magh

*
Encanto

She fillym aittys fansee kiaullee Americaanagh veih'n vlein 2021 ta bioghit lesh co-earrooder eh ***Encanto***. Va'n fillym gientit ec Walt Disney Animation Studios as rheynnit magh liorish Walt Disney Studios Motion Pictures. Y 60oo fillym va gientit ec y teyrlann, v'eh stiurit ec Jared Bush as Byron Howard, co-stiurit ec Charise Castro Smith, ren co-screeu y scaa-chloie marish Bush, as v'eh gientit ec Yvett Merino as Clark Spencer, marish arraneyn bunneydagh liorish Lin-Manuel Miranda. Ta'n fillym goaill stiagh gooyn Stephanie Beatriz, María Cecilia Botero, John Leguizamo, Mauro Castillo, Jessica Darrow, Angie Cepeda, Carolina Gaitán, Diane Guerrero, as Wilmer Valderrama. Ta *Encanto* geiyrt er lught thie yl-heelogheagh, mooinjer Madrigal. Ta'n lught thie stiurit liorish y voir-reilleyder (Botero) as ta e paitçhyn as cloan ny cleinney eck-goaill magh Mirabel Madrigal—geddyn giootyn druiaghtagh veih mirril ta cur cooney daue shirveish er sleih y voodeeys ynnydagh oc ta enmyssit Encanto. Tra t'eh er fys ec Mirabel dy vel y lught thie coayl y druiaght oc, t'ee goll magh son feddyn magh cre ta taghyrt as son e lught thie as nyn dhie druiaghtagh y hauail.

Hie *Encanto* magh da'n chied cheayrt 'syn El Capitan Theatre ayns Los Angeles er 3 Sauin 2021 as v'eh skeaylt magh ayns ny Steatyn Unnaneysit er 24 Sauin harrish roie theateragh feie 30 laaghyn myr freggyrt rish pandemagh COVID-19. Chammah's shen, v'eh skeaylt magh ayns cummaghyn 3D, 2D as D-BOX. Hooar eh ny smoo na $256 millioonyn er feie ny Cruinney noi bushaid er $120–150 millioonyn, as hooar eh ny smoo rah hraghtee tra v'eh skeaylt magh er Disney+ er 24 Nollick 2021. Va'n cassan-sheean feer ennoil as hie eh er roshtyn y chied ynnyd er y ''Billboard'' 200 ayns ny Steatyn Unnaneysit as ny kaartyn Compilation Albums 'sy Reeriaght Unnaneysit; v'ad "We Don't Talk About Bruno" as "Surface Pressure" yn daa arrane smoo ennoil as ad er roshtyn baare ny kaartyn ''Billboard'' Hot 100 ayns ny Steatyn Unnaneysit as y UK Singles Chart 'sy Reeriaght Unnaneysit feie shiartanse dy hiaghtinyn.

## Skimmee ghoo
* Stephanie Beatriz myr Mirabel Madrigal
* María Cecilia Botero myr "Abuela" Alma Madrigal
* John Leguizamo myr Bruno Madrigal
* Mauro Castillo myr Félix Madrigal
* Jessica Darrow myr Luisa Madrigal
* Angie Cepeda myr Julieta Madrigal
* Carolina Gaitán myr Pepa Madrigal
* Diane Guerrero myr Isabela Madrigal
* Wilmer Valderrama myr Agustín Madrigal
* Rhenzy Feliz myr Camilo Madrigal
* Ravi Cabot-Conyers myr Antonio Madrigal
* Adassa myr Dolores Madrigal
* Maluma myr Mariano Guzman

## Kianglaghyn magh

* 
* 
* 
* 
* 
*
Sydney to the Max

She straih hellveeish aittys Americaanagh eh ***Sydney to the Max***. Va'n straih crooit ec Mark Reisman as hie eh magh er ny scaalheaney er Disney Channel eddyr 25 Jerrey Geuree 2019 as 26 Sauin 2021. Ta Ruth Righi, Ava Kolker, Jackson Dollinger, Christian J. Simon, Ian Reed Kesler, as Caroline Rhea cloie 'sy straih.
High School Musical: The Musical: The Series

She straih hellveeish drama kiaullee Americaanagh ayns cummey straih far-eanishagh eh ***High School Musical: The Musical: The Series***. Va'n straih crooit er son Disney+ liorish Tim Federle, goaill ardsmooinaght voish y straih scannane ''High School Musical''. Ta'n straih gientit ec Chorus Boy as Salty Pictures lesh co-obbraghey marish Disney Channel.
Best Friends Whenever

She straih hellveeish aittys Americaanagh eh ***Best Friends Whenever***, Va'n straih crooit ec Jed Elinoff as Scott Thomas as hie eh magh er ny scaalheaney er Disney Channel voish 26 Mean Souree 2015 derrey 11 Nollick 2016. Ta'n straih goaill stiagh ny cloiederyn Landry Bender, Lauren Taylor, Gus Kamp, Ricky Garcia, Benjamin Cole Royer, as Matthew Lewis Royer.
Shake It Up (straih hellveeish Americaanagh)

She sitcom Americaanagh eh ***Shake It Up*** (ny ***Shake It Up!*** myr t'eh ry-akin keayrtyn). Hie yn straih er ny scaalheaney da'n chied cheayrt er Disney Channel voish 7 Sauin 2010 derrey 10 Sauin 2013. Va'n straih crooit ec Chris Thompson as t'ad Bella Thorne as Zendaya ny h-ard-chloiederyn ayn. Ta skeeal y straih geiyrt er contoyrtyssyn CeCe Jones (Bella Thorne) as Rocky Blue (Zendaya) as ad cloie daunseyryn cooylrey er claare ynnydagh, *Shake It Up Chicago*. Ta'n skeeal geiyrt er nyn lhag-haghyrtyn er as çheumooie jeh'n sett as nyn drubbylyn as nyn staydys sheshoil 'sy scoill. Ta Davis Cleveland, Roshon Fegan, Adam Irigoyen, Kenton Duty, as Caroline Sunshine cloie karacteyryn elley 'sy straih.
Bizaardvark

She straih hellveeish aittys Americaanagh eh ***Bizaardvark***. Va'n straih crooit ec Kyle Stegina as Josh Lehrman as hie eh magh er ny scaalheaney da'n chied cheayrt er Disney Channel er 24 Mean Souree 2016. Hie yn straih er ny scaalheaney feie tree straih goaill stiagh 63 episodeyn as haink jerrey lhee er 13 Averil 2019. Ta'n straih goaill stiagh ny cloiederyn Madison Hu, Olivia Rodrigo, Jake Paul, DeVore Ledridge, Ethan Wacker, Maxwell Simkins, as Elie Samouhi.
K.C. Undercover

She straih hellveeish aittys Americaanagh eh ***K.C. Undercover***. Va'n straih crooit ec Corinne Marshall as hie eh magh er ny scaalheaney er Disney Channel eddyr 18 Jerrey Geuree 2015 as 2 Toshiaght Arree 2018. Mastey ny h-ard-chloiederyn t'ayn, t'ad goaill stiagh Zendaya, Veronica Dunne, Kamil McFadden, Trinitee Stokes, Tammy Townsend, as Kadeem Hardison.
Gabby Duran & the Unsittables

She straih hellveeish aittys far-skeealaght heanse Americaanagh eh ***Gabby Duran & the Unsittables***. Va'n straih crooit ec Mike Alber as Gabe Snyder as hie ee er ny skeaylley magh er Disney Channel voish 11 Jerrey Fouyir 2019 derrey 26 Sauin 2021. Ta'n straih bunnit er y noaskeeal *Gabby Duran and the Unsittables* liorish Elise Allen as Daryle Conners, as t'ee goaill stiagh ny cloiederyn Kylie Cantrall, Maxwell Acee Donovan, Callan Farris, Coco Christo, Valery Ortiz, as Nathan Lovejoy.
Rock Dog

She fillym aittys veih'n vlein 2016 ta bioghit lesh co-earrooder eh ***Rock Dog*** (Sheenish aashit: 摇滚藏獒; Sheenish hradishoonagh: 搖滾藏獒; pinyin: Yáogǔn Zàng'áo dy lettyragh "***Masteen Tibetagh Rock and Roll***"). Va'n fillym gientit liorish Mandoo Pictures as Huayi Brothers as v'eh stiurit ec Ash Brannon 'sy chied obbyr stiuree echey voish script liorish Brannon as Kurt Voelker. Ta'n fillym goaill stiagh gooyn J. K. Simmons, Luke Wilson, Eddie Izzard, Lewis Black, Kenan Thompson, Mae Whitman, Jorge Garcia, Matt Dillon, as Sam Elliott.
Yn Impiraght Ghoaldagh

Va'n **Impiraght Ghoaldagh** () jeant seose jeh çhiarnyssyn, coloinyn crooinagh, çheeraghyn coadit, annaghyn, as thallooyn croghagh elley fo goll er reirey ny stiurey liorish y Reeriaght Unnaneysit as ny steatyn hie roish. Hoshee ee lesh shellooyn harrish-mooir as stashoonyn traghtee va currit er bun liorish Reeriaght Hostyn eddyr y 16oo eash yeianagh as y 18oo eash lheah.

Ec mullagh e cummaght, she ish va'n impiraght smoo er y theihll v'ayn rieau as, harrish ny smoo na keead bleeaney, she ish va ard-phooar y theihill. 'Sy vlein 1913 ren yn Impiraght Ghoaldagh goaill reirey harrish ny smoo na 412&nbsp;villioon sleih, ny 23% jeh pobble ny cruinney ec y traa, as 'sy vlein 1920 ren eh coodaghey 35,500,000 km2 (13,700,000 mi ker), ny 24& jeh eaghtyr thallooin ny cruinney. Myr eiyrtys er shen, ta sheckteraght chultooragh, hengoaylleeagh, leighoil, as vunraghtoil yn Impiraght Ghoaldagh ry-gheddyn dy lheeadagh. Ec mullagh e pooar, v'eh currit sheese er myr "yn impiraght raad nagh vel y ghrian lhie", er-yn-oyr dy row y ghrian soilsheeney er feeu nane jeh ny thallooyn eck.
Janet Mock

**Janet Mock** (ruggit er 10 Mayrnt 1983), she screeudeyr, cuirreyder çhellveeish, stiureyder, gienteyder, as sheerloayreyder er son cairyn tessen-cheintyssagh Americaanagh t'ee. Haink e kied lioar, y lioar chooinaght *[[Redefining Realness]]*, dy ve coontit myr lioar creck erskyn insh lesh y *[[The New York Times|New York Times]]*. She reagheyder cohoyrtagh lesh *[[Marie Claire]]* t'ee as eear-reagheyder fwirran lesh ynnyd-eggey yn earishlioar *[[People (earishlioar)|People]]*.

## Imraaghyn

## Kianglaghyn magh
* 
* Blog Janet Mock
John Leguizamo

**John Alberto Leguizamo Peláez** (ruggit er 22 Jerrey Souree 1960), she aghteyr, fer aitt, gienteyder, as screeudeyr Americaanagh t'eh. Haink foaynoo mooar er tra ren eh cloie 'sy fillym *[[Super Mario Bros. (fillym)|Super Mario Bros.]]* (1993) myr Luigi, as tra ren eh cloie paart co-hassooagh 'sy drama kimmeeys *[[Carlito's Way]]* (1993). Ny s'anmey 'sy theihll echey, ren eh cloie 'sy fillym *[[To Wong Foo, Thanks for Everything! Julie Newmar]]* (1995), raad hooar eh enmyssaght son Aundyr Golden Globe son yn Aghteyr Co-hassooagh Share. Lurg shen, ren eh cloie ayns *[[Romeo + Juliet]]* (1996), *[[A Brother's Kiss]]* (1997), *[[Body Count (fillym 1998)|Body Count]]* (1998), *[[Summer of Sam]]* (1999), *[[Moulin Rouge!]]* (2001), *[[Collateral Damage (fillym 2002)|Collateral Damage]]* (2002), *[[The Alibi]]* (2006), *[[Righteous Kill]]* (2008), *[[Repo Men]]* (2010), *[[The Counselor]]* (2013), as *[[John Wick (fillym)|John Wick]]* (2014). T'eh er chiarail obbyr ghoo myr Sid the Sloth 'sy straih fillym bioghit *[[Ice Age (kiartys dellal)|Ice Age]]* (2002–2016), myr insheyder y sitcom *[[The Brothers García]]* (2000–2004), as myr Bruno ayns *[[Encanto]]* (2021). Va paart aa-filley ec Leguizamo er *[[ER (straih hellveeish)|ER]]* as er *[[The Kill Point]]*. Ta enney mie er chammah son e phaart myr Ozzy Delvecchio er *[[Bloodline (straih hellveeish)|Bloodline]]*.

## Imraaghyn

## Kianglaghyn magh

*
Amiyah Scott

She ben-aghteyr, craishteyder, ughtar, as daunseyr Americaanagh ee **Amiyah Scott** (ruggit er 11 Jerrey Geuree 1988). Ta enney mie urree son e faare er appyn ym-ysseraght heshoil lheid as Instagram, myr dooinney ennoil ayns boodeys shamyr ghaunse LADT, as er son e paart myr Cotton 'sy straih hellveeish ''Star'' (2016–2019) liorish Fox. Va paart eck chammah 'sy hoghtoo straih jeh *[[The Real Housewives of Atlanta]].*

## Kianglaghyn magh
*
*
*
* https://web.archive.org/web/20220701201511/https://theamiyahscott.com/
Alexis Lewis

She ynlaghteyr, cosneyder margaghyn sheanse, as loayrtagh pobbylagh Americaanagh ee **Alexis Lewis**. Ta enney share urree son e sheealtaght er son ynsagh ynlaght as e ynlaghtyn deinchaarjoil. T'eh er fys dy ren ee kiarail loayrtyn ec y Thie Bane, y Smithsonian, SXSW, y National Maker Faire, y Social Innovation Summit ayns 2018, as taghyrtyn TEDx.

## Imraaghyn
Lena Raine

She cummeyder, gienteyder, as lhiasseyder gamman-feeshan Americaanagh ee **Lena "Kuraine" Raine** (ruggit er 29 Toshiaght Arree 1984), ny **Lena Chappelle**, ennym elley t'ec. T'ee mie er enney son yn obbyr ec er cassanyn-sheean ny gammanyn-feeshan *[[Celeste (gamman-feeshan)|Celeste]]* as *[[Guild Wars 2]]*. T'ee er chummey kiaull son gammanyn-feeshan elley, goaill stiagh *[[Minecraft]], [[Deltarune]],* as **.

## Kianglaghyn magh

*
Nikita Dragun

**Nikita Nguyen** (ruggit er 31 Jerrey Geuree 1996) ta goll er enney dy keirdagh myr **Nikita Dragun**, she persoonid YouTube, ellyneyr cosmaidagh, as craishteyder Americaanagh t'ee.

## Bea leah
Va Nguyen ruggit 'sy Velg as hie ee er yn ard-scoill 'sy Virjeeney ayns ny Steatyn Unnaneysit. She jeh sluight Vietnamagh as Meksicagh t'ee, as haink ee magh myr ben hessen-cheintyssagh tra v'ee foast ny jeigeyr. Ayns shiartanse jeh ny feeshanyn YouTube eck, t'ee er loayrt mychione e caghlaays.

## Imraaghyn

## Kianglaghyn magh
*
Hari Nef

She ben-aghteyr, craishteyder, as screeudeyr Americaanagh ee **Hari Nef** (ruggit er 21 Jerrey Fouyir 1992). Va'n chied phaart mooar cloie eck myr 'sy straih vunneydagh *[[Transparent (straih hellveeish)|Transparent]]* liorish Amazon, raad v'ee enmyssit son aundyr SAG ayns 2016. Ren ee shooyl er y roievollagh da'n chied cheayrt ec Shiaghtin Fassan York Noa ayns Arragh 2015, raad ren ee shooyl er son Hood By Air as Eckhaus Latta, as lurg shen haink urree dy ve ny ben hessen-cheintyssagh oshlit ren screeu conaant marish IMG Models. Haink urree dy ve ny chied ben hessen-cheintyssagh hie magh er coodagh earishlioar vooar Ghoaldagh. Ta Nef er screeu mychione ram bun-chooishyn voish yn ellyn veein as y scannaneaght dys y cheintys, y cheintyssaght, as yn enney tessen-cheintyssagh.

## Imraaghyn

## Lhaih neesht
*  Quaaltys marish Nef
* 
* 

## Kianglaghyn magh

* Hari Nef  ec IMG Models
*
Jazz Jennings

She persoonid YouTube, craishteyder loayrtagh, persoonid çhellveeish, as sheerloayreyder Americaanagh er son cairyn LADT ee **Jazz Jennings** (ruggit er 6 Jerrey Fouyir 2000). She Jennings fer jeh ny deiney s'aa va recortyssit as enney tessen-cheintyssagh eck.

Ta Jennings cuirrey straih feeshan er YouTube bentyn rish e seihll enmyssit "I Am Jazz". Ta Jennings cloie 'sy straih hellveeish rieughid *[[I Am Jazz]]* liorish TLC, ta jeeraghey er e seihll marish e lught thie myr jeigeyr as myr aeglagh tessen-cheintyssagh. Hie yn straih magh er ny scaalheaney er 15 Jerrey Souree 2015.

## Imraaghyn

## Kianglaghyn magh

* 
* Purple Rainbow Tails
* TransKids Purple Rainbow Foundation
Hans Zimmer

She cummeyder as gienteyder kiaull cassan-sheean fillym Germaanagh eh **Hans Florian Zimmer** (ruggit er 12 Mean Fouyir 1957). Ta daa Oscar as kiare Grammy er nyn gosney echey, as t'eh er ve enmyssit son daa Emmy as Aundyr Tony. Chammah's shen, va Zimmer currit er y rolley Top 100 Living Geniuses, hie magh er ny hoilshaghey liorish *[[The Daily Telegraph]]*.

Ta enney mooar er ny h-obbraghyn echey er oyr mestey kiaull lectraneagh marish sheeaneyn reaghyssyn kiaullaneagh tradishoonagh. Voish ny 1980yn, ta Zimmer er chummey kiaull son ny smoo na 150 fillym. Ta ny h-obbraghyn echey goaill stiagh *[[The Lion King]]*, *[[Gladiator (scannane 2000)|Gladiator]]*, *[[The Last Samurai]]*, straih filmyn *[[Pirates of the Caribbean (straih scannane)|Pirates of the Caribbean]]*, treeskeealag ''The Dark Knight'', *[[Inception]]*, *[[Interstellar (scannane)|Interstellar]]* as *[[Dunkirk (scannane 2017)|Dunkirk]]*. Ren eh cosney Aundyr Academy son *[[Dune (scannane 2021)|Dune]]* ayns 2022.

## Imraaghyn

## Kianglaghyn magh

* 
*
Nicole Maines

She aghteyr as immeeaghtagh Americaanagh er son cairyn tessen-cheintyssagh ee **Nicole Amber Maines** (ruggit er 	7 Jerrey Fouyir 1997). Roish e coorse aghteyrys, she ish va'n aghinagh neuennymagh 'sy chooish leighoil *[[Doe v. Regional School Unit 26]]* ayns Ard-chooyrt Vriwnyssagh Maine, raad ren ee arganey nagh row e slyst scoill lowit kied stiagh dys y çhamyr oonlee ven y yiooldey er-yn-oyr dy nee ben hessencheintyssagh ee. Ren y chooyrt briwnyssey ayns 2014 dy row jiooldey scollagyn tessen-cheintyssagh voish shamyryn oonlee ta co-reggyrt rish nyn enney keintyssagh neuleighoil, y chied vriwnys jeh'n torçh shen liorish cooyrt steat.

Myr aghteyr, ta Maines cloie Nia Nal er y straih far-feniagh *[[Supergirl (straih hellveeish)|Supergirl]]* (2018–2021) liorish The CW eddyr y chiarroo as y hoghtoo straih. She ish ta'n chied dooinney ren cloie far-feniagh tessen-cheintyssagh er y çhellveeish.

## Imraaghyn

## Kianglaghyn magh
*
Trace Lysette

She ben-aghteyr as ellyneyr recortyssee Americaanagh ee **Trace Lysette** (ruggit er 2 Jerrey Fouyir 1987). Ta ny paartyn smoo ennoil eck goaill stiagh Shea 'sy straih hellveeish *[[Transparent (straih hellveeish)|Transparent]]* (2014–2019) as Tracey 'sy scannane *[[Hustlers (scannane 2019)|Hustlers]]* (2019). T'ee er ny ghoaill ayrn myr ish hene 'sy scannane feanishagh ** liorish  Netflix.

## Imraaghyn

## Kianglaghyn magh

*
Teddy Quinlivan

She craishteyder Americaanagh ee **Theodora "Teddy" Quinlivan**. V'ee feddynit magh ayns 2015 liorish Nicolas Ghesquière, stiureyder crootagh Louis Vuitton.

## Coorse bea
Ayns Mean Fouyir 2017, haink Quinlivan magh myr ben hessen-cheintyssagh. Ren Ghesquière, y kiaddeyder Marc Jacobs, yn ellyneyr cosmaidagh Pat McGrath, as sleih elley 'sy çhynskyl fassan cur moylley er e fogrey magh.

T'ee er hooyl son kiaddeyderyn lheid as Carolina Herrera, Jeremy Scott, Jason Wu, Dior, Louis Vuitton, as Saint Laurent.

Ayns 2019, haink er Quinlivan dy ve ny chied chraishteyder tessen-cheintyssagh dy foshlit ve faillt liorish Chanel.

V'ee rhenkit mastey ny craishteyderyn "Top 50" liorish models.com.

Ren Quinlivan gialdyn dy nee ee cur jerrey rish yn obbyr eck lesh kiaddeyder ny cowrey erbee ta gobbraghey lesh sleih as cassid drogh-ymmyrkey keintyssagh jeant orroo er-yn-oyr dy row ee oayllagh rish.

## Bea phersoonagh
Va Quinlivan troggit ayns Shrewsbury, Massachusetts. Ren ee studeyrys er yn ellyn ayns Scoill Ellynyn Walnut Hill. T'ee beaghey ayns Caayr York Noa.

## Imraaghyn

## Kianglaghyn magh
Andrea James

She gienteyder fillym, screeudeyr blog, as sheerloayreyder Americaanagh er son cairyn tessen-cheintyssagh ee **Andrea Jean James** (ruggit er 16 Jerrey Geuree 1967).

## Seihll leah
Va James troggit ayns Franklin, Indiana, as hie ee dys Colleish Wabash, raad ren ee e mooar-studeyryssyn er y Vaarle, y Ladjyn, as y Ghreagish. Erreish j'ee keim y gheddyn ayns 1989, hooar ee M.A. 'sy Vaarle as 'sy lettyraght voish Ollooscoill Chicago.

## Coorse bea
Lurg e studeyryssyn, hie James gobbraghey 'sy toilsheenys, da'n chied cheayrt feie shiartanse dy vleeantyn ec y *[[Chicago Tribune]]*, as lurg shen feie jeihaght ec DDB Chicago. Hoshee ee e caghlaays tra v'ee gobbraghey ayn. Haink ee dy ve ayndagh 'sy çheerloayreydys kionnee, as anaase eck 'sy volteyrys lheeys as acadoil. Ayns 1996 ren ee croo Transsexual Road Map, ynnyd-eggey ceaueyder son y voodeeys tessen-cheintyssagh, as ny s'anmey ren ee cur er bun HairFacts as HairTell, ynnyd-eggey as forym resoonaght bentyn rish scughey fuilt.

Ren James arraghey dys Los Angeles ayns 2003 raad ren ee co-vunnaghey Deep Stealth Productions marish e cumraag shamyr, yn ughtar as y eunysseyr Calpernia Addams, son stoo y chroo t'er yeeraghey dys y voodeeys tessen-cheintyssagh. Ren ad feeshan ynsee, *Finding Your Female Voice*, son ynsagh goo y hoyrt da mraane tessen-cheintyssagh, as ayns 2004 ren ee cloie mastey yn chied wirran ooilley-hessencheintyssagh jeh *[[The Vagina Monologues]]*, as ad cur er mayrn peesh va crooit ec Eve Ensler. Va James ny co-ghienteyder as ny aghteyr ayns *Beautiful Daughters*, scannane feanishagh bentyn rish y haghyrt.

Ayns 2004, ren James cur er bun y colught neuvondeishagh GenderMedia Foundation. Blein ny yei, v'ee ny coyrlagh script son *[[Transamerica (scannane)|Transamerica]]* (2005), cur cooney da'n aghteyr Felicity Huffman aarlaghey da'n phaart eck myr ben hessen-cheintyssagh. Va paart eck 'sy scannane feanishagh *[[Middle Sexes: Redefining He and She]]* (2005) liorish HBO, as ayns 2007 ren ee stiurey scannane shiaght minnidyn, *Casting Pearls*. She gienteyder coyrlagh as commagh v'ee 'sy straih hellveeish hooree rieughid *[[Transamerican Love Story]]* er y vollagh çhellveeish bun-earrooagh Logo ayns 2008. Ayns 2009, ren ee stiurey giare-scannane elley, *Transproofed*.

Ayns 2007, va James pointit mastey Boayrd ny Stiureyderyn er TransYouth Family Allies, reagheydys neuvondeishagh ta pohlldey yn aegid hessen-cheintyssagh as nyn lughtyn thie, as ayns 2008 v'ee pointit mastey Boayrd ny Stiureyderyn er Outfest, raad v'ee ayndagh ayns aa-vioghey yn scannane feanishagh *[[Queens at Heart]]*. Ayns 2012 ren ee co-vunnaghey Thought Moment Media. Ren ee stiurey yn scannane consert *[[Alec Mapa: Baby Daddy]]* (2015) liorish Showtime.

## Imraaghyn

## Kianglaghyn magh
* 
*
Stephen Root

She aghteyr Americaanagh eh **Stephen Root** (ruggit er 17 Sauin 1951). T'eh er chloie Jimmy James er y sitcom çhellveeish *[[NewsRadio]]*, Milton Waddams 'sy fillym *[[Office Space]]* (1999), as t'eh er chiarail gooyn Bill Dauterive as Buck Strickland er y straih vioghit *[[King of the Hill]]* (1997–2010). Ta e phaartyn elley goaill stiagh Capt. K'Vada 'syn episode daa-ayrnagh "Unification" (1991) jeh'n straih *[[Star Trek: The Next Generation]]*, shiartanse dy phaartyn ayns filmyn lesh ny Braaraghyn Coen goaill stiagh Mr. Lund ayns *[[O Brother, Where Art Thou?]]* (2000), Gordon Pibb ayns ** (2004), Hawthorne Abendsen ayns straihyn 2–4 jeh'n straih *[[The Man in the High Castle (straih hellveeish)|The Man in the High Castle]]*, Jim Hudson ayns *[[Get Out]]* (2017), as paartyn co-hassooagh ayns ram straihyn HBO, goaill stiagh *[[Boardwalk Empire]]*, *[[True Blood]]*, *[[Perry Mason (straih hellveeish 2020)|Perry Mason]]*, as *[[Succession (straih hellveeish)|Succession]]*. Ec y traa t'ayn, t'eh cloie Monroe Fuches / The Raven er y straih ghoo-aittys *[[Barry (straih hellveeish)|Barry]]* (2018–jiu) liorish HBO.

## Imraaghyn

## Kianglaghyn magh

*
Florencia de la V

**Florencia Trinidad** (ruggit er 2 Mayrnt 1976), ta ny share er enney fo'n ennym ardan eck **Flor de la V**, she aghteyr, persoonid çhellveeish, ben aitt, as vedette Argenteenagh t'ee. V'ee feddynit magh ayns 1998 liorish Gerardo Sofovich ayns Buenos Aires as hooar ee anchoodaghey ym-ysseraght as paartyn çhellveeish beggey myr eiyrtys. Er oyr e paart ayns *[[Los Roldán]]*, hooar ee enney mooar eddyrashoonagh. Harrish ny bleeantyn, haink urree dy ve feer ennoil ayns thieyn er feie yn Argenteen.

## Kianglaghyn magh
* FlorenciaDeLaV.com (Spanish)
* 
* 
* Ynnyd-eggey persoonagh
Lara Sajén

She arraneyder, daunseyr, as commagh straih rieughagh Argenteenagh as Spaainagh ee **Lara Sajén Fleitas** (ruggit er 22 Mean Fouyir 1977 ayns Campana, Buenos Aires 'syn Argenteen).

## Kianglaghyn magh
*
*
*
*
Estelle Asmodelle

She yl-oayllee Austrailagh ee **Estelle Asmodelle**, hie er enney myr **Estelle Maria Croot** rieau. She craishteyder, aghteyr, daunseyr builg, kiaulleyder, sheerloayreyder, ellyneyr as fishigagh t'ee. Haink urree dy ve ny chied dooinney tessen-cheintyssagh va ennit dy h-oikoil as recortyssit lesh Rheynn Ruggyryn, Baaseyn as Poosaghyn Vretyn Yiass Noa er 13oo Jerrey Fouyir 1987. Ayns 1986, va'n enmys "Australia’s First Sex-Change Pin-up Girl" bronnit urree. V'eh raait dy nee ish y dooinney tessen-cheintyssagh as y mooad fotografyn smoo jeant jee 'syn Austrail. She peiagh arganeagh v'ee car ny 1980yn as, rere shen, ta e skeeal er ve ry-gheddyn ayns lioaryn chammah.

## Imraaghyn

## Kianglaghyn magh

* 
* Hene-veashnys: Anaesthetic Dream
* Blog Rollageydys as Tuinney-oaylleeaght
* Giat Kiaull lesh Kiaull Asmodelle
* Ynnyd-eggey Ellyn Asmodelle
*
Georgie Stone

She ben-aghteyr, screeudeyr, as sheerloayreyder Austrailagh er son cairyn tessen-cheintyssagh ee **Georgie Robertson Stone** (ruggit 'sy vlein 2000). Tra v'ee 10 bleeaney d'eash, haink ee dy ve ny peiagh s'aa dy gheddyn lhiettalyssyn broddagh 'syn Austrail, red chur sheese roie-hampleyr ren ceaghley yn leigh va eginaghey paitçhyn tessen-cheintyssagh as nyn lught thie dy hirrey er Quaiyl Lught-thie yn Austrail son dy gheddyn lheeys jeh'n chied cheim. T'ee foast sheerloayrt er son paitçhyn tessen-cheintyssagh, as t'ee coontit mastey ny tessen-cheintyssee smoo fakinit beealloo pobble yn Austrail. Chammah's shen, t'ee mie er enney kyndagh rish e paart myr Mackenzie Hargreaves ayns *[[Neighbours]]*.

## Imraaghyn
Angelica Ross

She ben-aghteyr, delleyder, as sheerloayreyder Americaanagh er son cairyn tessen-cheintyssagh ee **Angelica Ross** (ruggit er 28 Sauin 1980). She claareyder co-earrooder hene-ynsit t'ee, as she bunneyder as AOS y cholught TransTech Social Enterprises t'ee, colught ta cur cooney da failley deiney tessen-cheintyssagh 'sy çhynskyl çhaghnoaylleeaght.

Hoshee e coorse aghteyrys eck 'sy straih voggyl *[[Her Story (straih voggyl)|Her Story]]* (2016), as ny s'anmey hooar ee tooilley enney as moylley mooar son e paartyn ayns 'sy straih drama *[[Pose (straih hellveeish)|Pose]]* (2018–2021) as y straih atçhim haglit *[[American Horror Story]]* (2019–jiu), y daa jeu er nyn gur magh liorish FX.

## Imraaghyn

## Kianglaghyn magh
* 
* Ynnyd-eggey TransTech Social Enterprises
*
Andréa Furet

She ben-aghteyr Frangagh ee **Andréa Furet** (ruggit er 11 Mean Souree 2002). Ta enney urree son e paart 'sy fillym çhellveeish *[[Il est elle]]* lesh Clément Michel 'sy vlein 2020, fillym ta bunnit er cooishyn yn enney tessen-cheintyssagh.

## Kianglaghyn magh
*
Isis King

She craishteyder, ben-aghteyr, as kiaddeyder fassan Americaanagh ee **Isis King** (ruggit er 1 Jerrey Fouyir 1985). T'ee mie er enney son y chooid smoo son e paart er y chlaare çhellveeish rieughid *[[America's Next Top Model]]*, raad v'ee ny chied ven hessen-cheintyssagh cohirrey er y chlaare as haink urree dy ve fer jeh ny deiney tessen-cheintyssagh share ennit er y çhellveeish.

## Imraaghyn

## Kianglaghyn magh
*
Foscadh

She fillym drama Yernagh voish y vlein 2021 eh ***Foscadh*** ("Fastee"; ta goll er screeu myr ***Foscaḋ*** chammah, y lettyraghey shendeeagh rere y çhenn-chlou) ta bunnit er ny karacteyryn voish y noaskeeal *[[The Thing about December]]* liorish Donal Ryan. Hie yn fillym er ny skeaylley magh ec y Galway Film Fleadh er 23 Jerrey Souree 2021. V'eh reiht myr y reihys Yernagh son Best International Feature Film ec ny h-Aundyryn Academy.

## Imraaghyn

## Kianglaghyn magh
*
Sofia Wylie

She aghteyr as daunseyr Americaanagh ee **Sofia Christine Wylie** (ruggit er 7 Jerrey Geuree 2004). Hoshee yn coorse eck 'sy daunse roish my dooar ee enney mooar cloie paart y characteyr Buffy Driscoll er y straih drama aittys *[[Andi Mack]]* (2017-2019) er y Disney Channel.

Ta Wylie er ve gobbraghey marish Disney, as ta e paartyn goaill stiagh Cory Bailey 'sy scannane *[[Back of the Net]]* (2019), Riri Williams 'sy chiartys dellal bioghit *[[Marvel Rising]]*, Mia Brooks 'sy straih voggyl *[[Shook (straih voggyl)|Shook]]* (2019), as Gina Porter 'sy straih far-eanishagh liorish Disney+, *[[High School Musical: The Musical: The Series]]* (2019–).

## Imraaghyn

## Kianglaghyn magh

*
Joshua Bassett

She aghteyr as arraneyder Americaanagh eh **Joshua T. Bassett** (ruggit er 22 Nollick 2000). Ta enney mie er son e phaart myr Ricky Bowen ayns *[[High School Musical: The Musical: The Series]]*.

## Imraaghyn

## Kianglaghyn magh
*
Matt Cornett

She arraneyder as aghteyr Americaanagh eh **Matt Cornett** (ruggit er 6 Jerrey Fouyir 1998). T'eh cloie Emorgle Jock Caswell (nicknamed E.J.) er y straih far-feanishagh Disney+, *[[High School Musical: The Musical: The Series]].*

## Imraaghyn

## Kianglaghyn magh
*
Larry Saperstein

She aghteyr Americaanagh eh **Laurence Benjamin Saperstein** (ruggit er 12 Averil 1998). Ta enney mie er son e phaart myr Big Red 'sy straih far-eanishagh Disney+, *[[High School Musical: The Musical: The Series]]*.

## Kianglaghyn magh
* 
*
Julia Lester

She ben-aghteyr as arraneyder Americaanagh ee **Julia Rose Lester** (ruggit er 28 Jerrey Geuree 2000). Ta enney share urree son e paart myr Ashlyn Caswell 'sy straih Disney+, *[[High School Musical: The Musical: The Series]]*.

## Imraaghyn

## Kianglaghyn magh
*
Dara Reneé

She ben-aghteyr Americaanagh ee **Dara Reneé** (ruggit er 7 Sauin 2000). Ta enney mie urree son e paart myr Kourtney Greene 'sy straih far-eanishagh Disney+, *[[High School Musical: The Musical: The Series]]*.

## Imraaghyn

## Kianglaghyn magh
*
Kate Reinders

She ben-aghteyr as arraneyder Americaanagh ee **Kate Reinders** (ruggit er 10 Nollick 1980). Ren ee cloie yn cloieder toshee as y cloieder ynnyd ayns ram cloiaghyn Broadway. Va Reinders ruggit ayns Seattle, Washington, agh troggit ayns Spring Lake, Michigan. Ren ee goll dys Western Michigan Christian High School, as dirree magh lesh keim ayns 1998.

## Imraaghyn

## Kianglaghyn magh
*
Joe Serafini

She aghteyr Americaanagh eh **Joseph Ronald Serafini** (ruggit er 22 Jerrey Geuree 1998). Ta enney mie er son e phaart myr Seb Matthew-Smith 'sy straih Disney+, *[[High School Musical: The Musical: The Series]]*.

## Kianglaghyn magh
*
The Goonies

She fillym aittys contoyrtys Americaanagh voish y vlein 1985 eh ***The Goonies***. Va'n fillym co-ghientit as stiurit ec Richard Donner voish scaa-chloie liorish Chris Columbus, bunnit er skeeal liorish Steven Spielberg. 'Sy fillym, ta paitçhyn ta beaghey ayns naboonys "Goon Docks" jeh'n valley Astoria, Oregon, geearree nyn dhieyn y hauail voish goaill stiagh gioldeeaght as, er y vollagh, t'ad ronsaghey magh caslys-çheerey tashtee ta stiurey ad er contoyrtys son berçhys caillt One-Eyed Willy, mooirchragheyder shenn-skeealagh voish y 17oo eash. Car y chontoyrtys, ta lught thie kimmee shirrey ad son y tashtey y ghoaill roosyn hene.

## Imraaghyn

## Kianglaghyn magh

* Official Warner Bros. Site
* 
*
Willem Dafoe

She aghteyr Americaanagh eh **William James Dafoe** (ruggit er 22 Jerrey Souree 1955). She fowder ram accolaidyn t'eh, goaill stiagh Cappan Volpi son yn Aghteyr Share, goll rish enmyssaghtyn son kiare Aundyryn Academy, kiare Aundyryn y Screen Actors Guild, tree Aundyryn Golden Globes, as un Aundyr Fillym y British Academy. T'eh gobbraghey dy mennick marish ny jeantee fillym Paul Schrader, Abel Ferrara, Lars von Trier, Julian Schnabel, as Wes Anderson.

Ren eh cloie 'sy chied fillym echey ayns *[[Heaven's Gate (fillym)|Heaven's Gate]]* (1980), agh va'n raad lhiggit da car y ghientyn. Va'n chied phaart toshee echey 'sy fillym gleash-wheeyleyder jeebyrtagh *[[The Loveless]]* (1982) as ren eh cloie yn ard-noid ayns *[[Streets of Fire]]* (1984) as *[[To Live and Die in L.A. (fillym)|To Live and Die in L.A.]]* (1985). Hooar eh e chied enmyssaght son Aundyr Academy son e phaart myr Sarjant Elias Grodin 'sy fillym caggee *[[Platoon (fillym)|Platoon]]* (1986) liorish Oliver Stone. Ayns 1988, ren Dafoe cloie Yeesey ayns *[[The Last Temptation of Christ (fillym)|The Last Temptation of Christ]]* liorish Martin Scorsese as ren eh co-chloie 'sy fillym *[[Mississippi Burning]]*, as arganeyssyn mooarey bentyn roosyn ec y traa.

## Kianglaghyn magh

*
Joseph Gordon-Levitt

She aghteyr as jeantagh fillym Americaanagh eh **Joseph Leonard Gordon-Levitt** (ruggit er 17 Toshiaght Arree 1981). T'eh er ny gheddyn ram accolaidyn, goaill stiagh enmyssaghtyn son Aundyryn Golden Globe son e chloiaghyn ayns *[[500 Days of Summer]]* (2009) as *[[50/50 (fillym 2011)|50/50]]* (2011). 

Va Gordon-Levitt ruggit ayns Los Angeles lesh lught thie Ewagh, as hoshee eh cloie tra v'eh ny phaitçhey raad ren eh cloie ayns filmyn lheid as *[[A River Runs Through It (fillym)|A River Runs Through It]]* (1992), *[[Holy Matrimony (fillym 1994)|Holy Matrimony]]* (1994), as *[[Angels in the Outfield (fillym 1994)|Angels in the Outfield]]* (1994). Ren eh cloie Tommy Solomon 'sy straih hellveeish *[[3rd Rock from the Sun]]* (1996–2001) raad ren eh geddyn tree enmyssaghtyn ec Aundyryn y Screen Actors Guild. Va paart co-hassooagh echey ayns *[[10 Things I Hate About You]]* (1999) as chur eh e ghoo rish Jim Hawkins 'sy fillym bioghit *[[Treasure Planet]]* (2002) liorish Disney roish my ghow eh brishey voish yn aghteyrys son studeyryssyn y yannoo ec Ollooscoill Columbia. Dirree eh ass yn ollooscoill gyn keim ayns 2004 son e choorse-bea y aavioghey.

Erreish da çheet er ash cloie, ren Gordon-Levitt cloie ayns *[[Manic (fillym 2001)|Manic]]* (2001), *[[Mysterious Skin]]* (2004), *[[Brick (fillym)|Brick]]* (2005), *[[The Lookout (fillym 2007)|The Lookout]]* (2007), *[[The Brothers Bloom]]* (2008), *[[Miracle at St. Anna]]* (2008), *[[G.I. Joe: The Rise of Cobra]]* (2009), *[[Inception]]* (2010), *[[Hesher (fillym)|Hesher]]* (2010), *[[Premium Rush]]* (2012), *[[The Dark Knight Rises]]* (2012), *[[Looper (fillym)|Looper]]* (2012), as *[[Lincoln (fillym)|Lincoln]]* (2012). Chloie eh Philippe Petit 'sy fillym *[[The Walk (fillym 2015)|The Walk]]* (2015) as Edward Snowden 'sy fillym *[[Snowden (fillym)|Snowden]]* (2016). Ayns 2020, chloie eh 'sy drama leighoil *[[The Trial of the Chicago 7]]*.

## External links

*
Harrison Ford

She aghteyr Americaanagh eh **Harrison Ford** (ruggit er 13 Jerrey Souree 1942). She fowder ram accolaidyn eh, goaill stiagh yn AFI Life Achievement Award as y Cecil B. DeMille Award, goll rish enmyssaghtyn son Aundyr Academy as kiare Aundyryn Golden Globe. T'eh er ve ny 'er toshee ayns filmyn jeh chooilley haanrey.

Lurg y chied cheim jeh'n choorse bea echey as eh cloie paartyn beggey as co-hassooagh, hooar Ford enney mooar tra ren eh cloie Han Solo 'sy fillym kiaulldramey spoar ard-skeealagh *[[Star Wars (fillym)|Star Wars]]* (1977), as hie eh er oaie gaa-chloie yn paart shen ayns kiare filmyn eirtyssagh harrish y nah 42 vleeaney. Ta enney mooar er chammah son e huarystal myr Indiana Jones 'sy chiartys dellal ennymagh, goaill toshiaght lesh y fillym contoyrtys jantys *[[Raiders of the Lost Ark]]* (1981), as er son cloie karacteyryn elley ayns kiartyssyn dellal eigsoylagh, goaill stiagh Rick Deckard ayns ny filmyn far-skeealaght heanse jee-launyssagh *[[Blade Runner (fillym)|Blade Runner]]* (1982) as *[[Blade Runner 2049]]* (2017), as y karacteyr Jack Ryan liorish Tom Clancy ayns ny filmyn creauagh speeikearagh *[[Patriot Games (fillym)|Patriot Games]]* (1992) as *[[Clear and Present Danger (fillym)|Clear and Present Danger]]* (1994). Ta e choorse bea goaill cha foddey sheear as shey jeihaghtyn as t'eh goaill stiagh co-obbraghyn marish fir jeh ny jeantee fillym s'ennoil 'sy traa shen, lheid as George Lucas, Francis Ford Coppola, Steven Spielberg, Ridley Scott, Peter Weir, Roman Polanski as Mike Nichols.

Ta Ford er chloie karacteyryn feniagh ayns filmyn elley lheid as ny filmyn creauagh *[[Witness (fillym 1985)|Witness]]* (1985), *[[The Fugitive (fillym 1993)|The Fugitive]]* (1993), as *[[Air Force One (fillym)|Air Force One]]* (1997), chammah's y drama spoyrt shendeeagh *[[42 (fillym)|42]]* (2013). Chammah's ny paartyn feniagh echey, t'eh er chloie paartyn ny s'dooey ayns filmyn lheid as y drama aittys appee *[[American Graffiti]]* (1973), y fillym creauagh co-chialgagh *[[The Conversation]]* (1974), y drama mayrnagh *[[The Mosquito Coast (fillym)|The Mosquito Coast]]* (1986), y drama leighoil *[[Presumed Innocent (fillym)|Presumed Innocent]]* (1990), as y fillym creauagh anhickyrys erskyn-dooghyssagh *[[What Lies Beneath]]* (2000). Ta Ford er ghoaill ayrnyn ayns aittyssyn as dramaghyn romansagh car y choorse bea echey, goaill stiagh *[[Heroes (fillym 1977)|Heroes]]* (1977), *[[Working Girl (fillym)|Working Girl]]* (1988), *[[Sabrina (fillym 1995)|Sabrina]]* (1995), *[[Six Days, Seven Nights]]* (1998), *[[Random Hearts (fillym)|Random Hearts]]* (1999), *[[Morning Glory (fillym 2010)|Morning Glory]]* (2010), as *[[The Age of Adaline]]* (2015).

Çheumooie jeh'n aghteyrys echey, ta kiedoonys etlagh ec Ford as dy mennick t'eh cur cooney da ny shirveishyn gear-cheim ayns mishoonyn sauail faggys da'n thie echey ayns Wyoming. She loayreyder er son y çhymmyltaght t'eh, as t'eh er ghoaill shirveish myr y chied Lhiass-chaairliagh er Conservation International voish y vlein 1991.

## Imraaghyn

## Kianglaghyn magh

*
Rip Torn

She aghteyr Americaanagh va **Elmore Rual** "**Rip**" **Torn Jr.** (6 Toshiaght Arree 1931&nbsp;– 9 Jerrey Souree 2019). Ren e choorse bea goll harrish 60 bleeantyn.

V'eh enmyssit son Aundyr Academy son yn Aghteyr Co-hassooagh Share son e phaart myr Marsh Turner ayns *[[Cross Creek (fillym)|Cross Creek]]* (1983). Ren eh cloie Artie yn gienteyder er *[[The Larry Sanders Show]]*, raad v'eh enmyssit son shey Aundyryn Emmy, goaill stiagh fer va cosnit echey ayns 1996. Chammah's shen, ren eh cosney un American Comedy Award son y Fer Co-hassooagh S'aitt, as daa CableACE Award son yn obbyr echey er y chlaare, chammah as e phaartyn myr Zed 'sy chiartys mean fillym ''Men in Black'' (1997–2002) as Patches O'Houlihan ayns ** (2004).

## Kianglaghyn magh

*
Karl Urban

She aghteyr ass y Teelynn Noa eh **Karl-Heinz Urban** (ruggit er 7 Mean Souree 1972). Hoshee e choorse bea lesh tuarystalyn ayns filmyn as straihyn çhellveeish Seelynnagh Noa lheid as **'. Va'n chied phaart echey ayns Hollywood 'sy fillym atçhim ''[[Ghost Ship (fillym 2002)|Ghost Ship]]'' (2002). Voish shen, t'eh er chloie ayns ram filmyn ennoil, goaill stiagh y nah as y trass fillym 'sy treeskeealag ''[[The Lord of the Rings (straih fillym)|The Lord of the Rings]]'' tra ren eh cloie [[Éomer]]. T'eh er chloie [[Leonard McCoy]] 'sy [[Star Trek (straih fillym)|straih fillym aavioghit ''Star Trek'']], Vaako 'sy [[The Chronicles of Riddick (kiartys dellal)|straih fillym ''Riddick'']], [[Judge Dredd]] ayns ''[[Dredd]]'', as [[Skurge]] ayns **' liorish Marvel Studios. Ayns 2013, ren eh cloie 'sy straih far-skeealagh heanse *[[Almost Human (straih hellveeish)|Almost Human]]*. Voish y vlein 2019, t'eh er chloie y caggeyder Billy Butcher 'sy straih strooanagh far-feniagh *[[The Boys (straih hellveeish)|The Boys]]* liorish Amazon.

## Imraaghyn

## Kianglaghyn magh

*
Tomer Capone

She aghteyr Israelagh eh **Tomer Capone** (Kapon ny Kappon ny Capon chammah, ; ruggit er 15 Jerrey Geuree 1985). T'eh er chloie ayns claareyn çhellveeish Israelagh ennoil lheid as *[[Hostages (straih hellveeish Israelagh)|Hostages]]* as y straih hellveeish chreauagh pholitickagh *[[Fauda]]*. Ayns 2016 va Aundyr Ophir bronnit er son yn Aghteyr Share ayns *[[One Week and a Day]]*. T'eh cloie ayns *[[When Heroes Fly]]* as 'sy straih liorish Amazon, *[[The Boys (straih hellveeish)|The Boys]]*.

## Imraaghyn

## Kianglaghyn magh
*
Tommy Lee Jones

She aghteyr as stiureyder fillym Americaanagh eh **Tommy Lee Jones** (ruggit er 15 Mean Fouyir 1946). T'eh er gheddyn kiare enmyssaghtyn son Aundyryn Academy as ren eh cossyn Aundyr Academy son yn Aghteyr Co-hassooagh Share son e chloie myr Marshyl Samuel Gerard 'sy fillym creauagh *[[The Fugitive (fillym 1993)|The Fugitive]]* (1993).

Ta e phaartyn ard-ghooagh elley goaill stiagh Rouailtagh Texas Woodrow F. Call 'sy vyn-straih hellveeish *[[Lonesome Dove (fillym)|Lonesome Dove]]*, Agent K 'sy straih fillym ''Men in Black'', Shirrym Ed Tom Bell ayns *[[No Country for Old Men (fillym)|No Country for Old Men]]*, Hank Deerfield ayns *[[In the Valley of Elah]]*, y noid Two-Face ayns *[[Batman Forever]]*, Mike Roark 'sy fillym cragh *[[Volcano (fillym 1997)|Volcano]]*, yn atçhimeyr William "Bill" Strannix ayns *[[Under Siege]]*, Rouailtagh Texas Roland Sharp ayns *[[Man of the House (fillym 2005)|Man of the House]]*, y ransher Pete Perkins ayns *[[The Three Burials of Melquiades Estrada]]* (va stiurit echey chammah), Curnal Chester Phillips ayns *[[Captain America: The First Avenger]]*, Stiureyder y CIA Robert Dewey ayns *[[Jason Bourne (fillym)|Jason Bourne]]*, as Warden Dwight McClusky ayns *[[Natural Born Killers]]*. Er y gherrid, ren eh cloie 'sy fillym far-skeealaght heanse *[[Ad Astra (fillym)|Ad Astra]]* ayns 2019 as 'syn aittys *[[The Comeback Trail (fillym 2020)|The Comeback Trail]]* ayns 2020.

## Kianglaghyn magh

*
Nollaig Ní Laoire

She arraneyder as kiaulleyder Yernagh ee **Nollaig Ní Laoire** ta mie er enney ayns kiarkylyn arraneys y sean-nós.

## Beashnys
Va Nollaig ruggit ayns Dún Doire, faggys da Ráth Chairn ayns Coontae yn Vee ayns 1989. Ta'n chiaull eck voish yn aegid eck as ee beaghey faggys da Gaeltacht na Mí]] as dy mennick t'ee ry-chlashtyn as ry-akin ayns feaillaghyn as cruinnaghtyn. 

Ec y traa t'ayn, ta Nollaig gynsaghey ayns Gaelscoil ayns Cill Dhéagláin.

## Arraneys
She cosneyder Chorn Uí Riada ayns 2010 t'ee.
She Nollaig va'n dooinney s'aa rieau ren cosney Corn Uí Riada, as y chied dooinney rieau ass Coontae yn Vee ren cosney yn aundyr shen.

## Imraaghyn

## Jeeagh er neesht
* Kiaull hradishoonagh Nerin
* Sean-nós (arraneys)

## Kianglaghyn magh
* Nollaig Ní Laoire goaill "An Gabha Ceártan", Amhráin is Ansa Liom er TG4 
* Nollaig Ní Laoire goaill "Amhrán Mhuínse", Amhráin is Ansa Liom er TG4
* Nollaig Ní Laoire goaill "An tIolrach Mór", Amhráin is Ansa Liom er TG4
Erin Moriarty (ben-aghteyr)

She ben-aghteyr Americaanagh ee **Erin Elair Moriarty** (ruggit er 24 Mean Souree 1994). T'ee mie er enney son e paart myr Annie January / Starlight 'sy straih *[[The Boys (straih hellveeish)|The Boys]]* (2019–jiu) liorish Amazon Prime Video, ta bunnit er y straih lioar scheimyn aitt fo'n ennym cheddin. Roish *The Boys*, va paartyn ladoosagh eck ayns *[[Jessica Jones (straih hellveeish)|Jessica Jones]]* (2015) liorish Netflix, *[[True Detective]]* (2014) liorish HBO, *[[Red Widow]]* (2013) liorish ABC. Çheumooie jeh'n çhellveeish, t'ee er chloie ayns shiartanse dy filmyn seyrey, goaill stiagh *[[The Kings of Summer]]* as ''Captain Fantastic'', mastey filmyn elley.

## Imraaghyn

## Kianglaghyn magh
*
Dominique McElligott

She aghteyr Yernagh ee **Dominique McElligott** (ruggit er 5 Mayrnt 1986). Ta enney mie urree son e paartyn ayns ny straihyn *[[Raw (straih hellveeish)|Raw]]* (2008), *[[Hell on Wheels (straih hellveeish)|Hell on Wheels]]* (2011–2012), *[[The Astronaut Wives Club]]* (2015), *[[House of Cards (straih hellveeish Americaanagh)|House of Cards]]* (2016–2017), *[[The Last Tycoon (straih hellveeish)|The Last Tycoon]]* (2016), as *[[The Boys (straih hellveeish)|The Boys]]* (2019–2022).

## Kianglaghyn magh

*
Jack Quaid

She aghteyr Americaanagh eh **Jack Henry Quaid** (ruggit er 24 Averil 1992). Ren eh e chied obbyr cloie tra ren eh cloie paart beg 'sy fillym jee-launyssagh *[[The Hunger Games (fillym)|The Hunger Games]]* (2012) roish e phaart rahoil myr y kerreyder straiddey Hughie Campbell 'sy straih far-feniagh *[[The Boys (straih hellveeish)|The Boys]]* (2019–jiu) liorish Amazon Prime Video. Mastey paartyn elley, v'eh coontit myr ayrn jeh'n ard-wirran ayns *[[Vinyl (straih hellveeish)|Vinyl]]* (2016) liorish HBO as va shiartanse dy phaartyn goo echey lheid as Brad Boimler ayns *[[Star Trek: Lower Decks]]* (2020–jiu). Ren eh cloie Richie Kirsch 'sy fillym fanntagh *[[Scream (fillym 2022)|Scream]]* (2022).

## Imraaghyn

## Kianglaghyn magh
*
The Boys (straih hellveeish)

She straih hellveeish far-feniagh Americaanagh eh ***The Boys***. Va'n straih lhiassit ec Eric Kripke son Amazon Prime Video as t'eh bunnit er y lioar scheimyn aitt fo'n ennym cheddin liorish Garth Ennis as Darick Robertson. Ta skeeal y straih geiyrt er possan kerreyderyn straiddey ta troddan noi sleih far-feniaghtagh ta jannoo drogh-ymmyd jeh ny pooaryn oc. Ta'n straih goaill stiagh possan d'aghteyryn ta goaill stiagh Karl Urban, Jack Quaid, Antony Starr, Erin Moriarty, Dominique McElligott, Jessie T. Usher, Chace Crawford, Laz Alonso, Tomer Capone, Karen Fukuhara, as Nathan Mitchell.

## Kianglaghyn magh

*
Antony Starr

She aghteyr Noa-Heelynnagh eh **Antony Starr** (ruggit er 25 Jerrey Fouyir 1975) ta mie er enney son e phaartyn çhellveeish. T'eh er chloie ny paartyn Jethro as Van West er *[[Outrageous Fortune (straih hellveeish)|Outrageous Fortune]]* (2005-10), Lucas Hood er *[[Banshee (straih hellveeish)|Banshee]]* (2013-16), as Homelander er *[[The Boys (straih hellveeish)|The Boys]]* (2019-jiu).

Son e phaart 'sy fillym Austrailagh *[[Wish You Were Here (2012 film)|Wish You Were Here]]* (2012), chossyn Starr Aundyr AACTA Award son yn Aghteyr Share ayns Paart Co-hassooagh, mastey accolaidyn elley. V'eh enmyssit son Aundyr Fillym y Teelynn Noa son yn Aghteyr Share son e chloie ayns *[[After the Waterfall]]* (2010).

## Imraaghyn

## Kianglaghyn magh

*